வாக்கியம் திருத்துதல் பகுதி அமெரிக்க ஆங்கில இலக்கணம், பயன்பாடு மற்றும் நடையைப் பற்றிய தேர்வுக்குட்படுவோரின் ஞானத்தை சோதிக்கிறது. 

பகுதி அல்லது முழுவதும் அடிக்கோடிடப்பட்ட வாக்கியத்தின் கீழே பட்டியலிட்டுக் கொடுக்கப்படும் ஐந்து தொடர்புள்ள விடை தெரிவுகளை உள்ளடக்கியது இவ்வாக்கியம் திருத்துதலெனும் பகுதி. முதல் விடைத் தெரிவு வாக்கியத்தின் அடிக்கோடிடப்பட்ட பகுதியை அப்படியே ஒத்திருக்கிறது. மீதமுள்ள நான்கு விடைத் தெரிவுகள் அடிக்கோடிடப்பட்ட வாக்கியப் பகுதியை உணர்த்தும் பலவித சொற்றொடர்களை உள்ளடக்கியது. வாக்கியத்தின் சொற்றொடர் அமைத்தலில் வலு இல்லாதிருப்பின் முதல் விடைத் தெரிவையே தேர்ந்தெடுக்கும்படி தேர்வுக்குட்படுவோர் அறிவுறுத்தப்படுகின்றனர். மாறாக வாக்கியத்தின் அசல் சொற்றொடர் வழுவோடு அமைந்திருப்பின், மீதமுள்ள நான்கு தெரிவுகளில் சிறந்ததை தேர்ந்தெடுக்கும்படி தேர்வுக்குட்படுவோர் அறிவுறுத்தப்படுகின்றனர். 

வாக்கியத் திருத்த வினாக்கள் மூன்று துறைகளில் தேர்வுக்குட்படுவோரின் தேர்ச்சியை நிர்ணயிக்கும் வண்ணம் அமைக்கப்பட்டுள்ளது: சரியான நடை, பயனுள்ள நடை, மற்றும் சிறந்த சொல்தேர்வு."சரியான நடை " என்பது வாக்கியத்தின் இலக்கண நயத்தையும் சொல்லமைப்பையும் குறிக்கிறது. "பயனுள்ள நடை " என்பது தெளிவும் கருத்துச்செறிவும் நிறைந்த எண்ணங்களின் வெளிப்பாட்டைக் குறிக்கிறது. "சிறந்த சொல்தேர்வு " என்பது அகராதி அர்த்தம் மற்றும் சொல் பிரயோகத்தின் தருணத்தோடு ஒப்பிடும்பொழுது உணரப்படும் தேர்ந்தெடுக்கப்பட்ட வார்த்தைகளின் பொருத்தத்தையும், துல்லியத்தையும் குறிக்கிறது.[13]

தரவு நிறைவு
வாக்கியம் திருத்துதல்
மேலாண்மைப் பட்டத்திற்கான நுழைவுத் தேர்வின் வரலாறு
தேவைப்படும் மதிப்பெண்கள்